cyanic-selkie/wikianc huggingface dataset:
খার্চি
দেবদেবী ও পূজা
বিগ্রহ পরিচয়- শ্রীশ্রী চতুর্দশ দেবতা। চৌদ্দ দেবতা মন্দিরের অষ্ট ধাতুর নির্মিত এই দেবদেবীরা হলেন হর (শঙ্কর), উমা (শঙ্করী), হরি (বিষ্ণু), মা (লক্ষ্মী), বাণী (সরস্বতী), কুমার (কার্ত্তিকেয়), গণপা (গণেশ), বিধি (ব্রহ্মা), ক্ষ্বা (পৃথিবী), অব্ধি (সমুদ্র), ভাগীরথী (গঙ্গা), শিখি (অগ্নি), কামদেব (প্রদ্যুম্ন) ও হিমাদ্রি (হিমালয় পর্ব্বত)। হর, উমা, হরি, এই তিন দেবদেবী নিত্য পূজিত হন। কিন্তু আষাঢ় মাসের শুক্লাষ্টমীতে একত্রে পূজিত হন চৌদ্দ দেবতা। ৭দিন ব্যাপী চলে এই পূজা ও জাতি উপজাতির এই মহান মিলন মেলা। প্রতি বছর আষাঢ় মাসের শুক্লঅষ্টমী তিথিতে পুজো শুরু হয়। ওই দিন ভোরে ১৪টি দেবতাকে হাওড়া নদীতে স্নান করিয়ে মন্দিরে নিয়ে যাওয়া হয়। চতুর্দশ দেবতার কোন অবয়ব নেই। শুধুমাত্র তাঁদের মুখ পুজো করা হয়। তাঁরা হলেন— হর বা শিব প্রধান দেবতা, উমা বা দুর্গা, হরি, লক্ষ্মী, সরস্বতী, কুমার বা কার্তিক, গণেশ, ব্রহ্মা, পৃথিবী, সমুদ্র, গঙ্গা, অগ্নি, কামদেব, হিমাদ্রি। পুজোর পুরোহিতকে চন্তাই বলা হয়। চন্তাইকে রাজার প্রতিনিধি হিসেবে গণ্য করা হয়।
আরও দেখুন
ত্রিপুরা
তথ্যসূত্র
আনন্দবাজার পত্রিকা
সাঁ-দ্যনি, সেন-সাঁ-দ্যনি
সাঁ-দ্যনি ফ্রান্সের পারির উত্তর শহরতলীর একটি কম্যুন। এটি পারির কেন্দ্র থেকে ৯.৪ কিমি (৫.৮ মাইল) দূরে অবস্থিত। সাঁ-দ্যনি সেন-সাঁ-দ্যনি দেপার্তমঁর একটি উপ-প্রশাসনিক জেলা এবং সাঁ-দ্যনির আরোঁদিসমাঁর আসন। সাঁ-দ্যনির বাসিন্দাদের দিওনিসাঁ নামে ডাকা হয়।
এখানে ফ্রান্সের জাতীয় ফুটবল ও রাগবি স্টেডিয়াম স্তাদ দ্য ফ্রান্স অবস্থিত, যা ১৯৯৮ ফিফা বিশ্বকাপের জন্য নির্মিত হয়েছিল। শহরটি পূর্বে শিল্প উপনগরী ছিল, যা বর্তমানে অর্থনীতির ভিত্তিতে পরিণত হচ্ছে।
ইতিহাস
২য় শতাব্দীতে সাঁ-দ্যনি শহরের বর্তমান অবস্থানে কাতোলাকুস নামে একটি গ্যালো-রোমান গ্রাম ছিল। ২৫০ সালে পারির প্রথম বিশপ এবং ফ্রান্সের সন্তদের পৃষ্টপোষক সন্ত দ্যনি খুন হন এবং তাকে কাতোলাকুসের সমাধিতে সমাহিত করা হয়। দ্যনির সমাধি অচিরেই উপাসনার স্থান হয়ে ওঠে। ৪৭৫ সালের দিকে সন্ত জঁভিয়েভ দ্যনির সমাধিতে একটি ছোট চ্যাপল নির্মাণ করেন, যা সে সময়ে তীর্থযাত্রার জনপ্রিয় স্থান হয়ে ওঠে। এই চ্যাপলটি প্রথম দাগোবের (আনু. ৬০৩-৬৩৯) পুনর্নির্মাণ করেন এবং তা রাজকীয় মঠে পরিণত হয়। দাগোবের এই মঠে বেশ কিছু সুযোগ সুবিধা প্রদান করেন, যেমন পারি থেকে বিশপদের স্বাধীনতা, বাজার রাখার অধিকার, এবং সবচেয়ে গুরুত্বপূর্ণ হল তাকে সাঁ-দ্যনির বাজিলিকায় সমাহিত করা হয়, যে ঐতিহ্য তার প্রায় সকল উত্তরসূরি অনুসরণ করেন, তথা প্রায় সকল ফরাসি রাজাকে এখানে সমাহিত করা হয়েছে। মধ্যযুগে দাগোবেরের প্রদত্ত সুযোগ সুবিধার জন্য সাঁ-দ্যনি খুবই গুরুত্বপূর্ণ হয়ে ওঠে। সমগ্র ইউরোপের বণিকেরা এই মঠের বাজারে বেচা-কেনা করতে আসত।
১১৪০ সালে রাজার উপদেষ্টা অ্যাবট স্যুগে সাঁ-দ্যনির নাগরিকদের জন্য আরও সুযোগ-সুবিধা নিয়ে আসেন। তিনি সাঁ-দ্যনির বাজিলিয়ার আওতা বৃদ্ধির কাজ শুরু করেন, যা এখনো বিদ্যমান। একে গোথিক স্থাপত্যের প্রারম্ভিক ভাগের প্রথম উদাহরণ হিসেবে উল্লেখ করা হয়। নতুন গির্জাটি ১১৪৪ সালে উপাসনার জন্য পৃথক করা হয়।
শতবর্ষ ব্যাপী যুদ্ধে সাঁ-দ্যনির জনসংখ্যা হ্রাস পায়। যুদ্ধের পর ১০,০০০ জনসংখ্যা থেকে ৩,০০০ জন বেঁচে ছিল।
ফরাসি ধর্মের যুদ্ধে ক্যাথলিক ও প্রোটেস্ট্যান্টদের মধ্যে ১৫৬৭ সালের ১০ই নভেম্বর সাঁ-দ্যনির যুদ্ধ হয়। প্রোটেস্ট্যান্টরা পরাজিত হলেও ক্যাথলিকদের কমান্ডার আন দ্য মোঁমোরঁসি খুন হন। ১৫৯০ সালে শহরটি চতুর্থ অঁরির নিকট সমর্পণ করা হয়। অঁরি ১৫৯৩ সালে সাঁ-দ্যনি মঠে ক্যাথলিক ধর্মে ধর্মান্তরিত হন।
রাজা চতুর্দশ লুই (১৬৩৮-১৭১৫) সাঁ-দ্যনিতে বুনন ও সুতা কাটা এবং রং করা-সহ কয়েকটি শিল্প চালু করেন। তার উত্তরসূরি পঞ্চদশ লুইয়ের (১৭১০-১৭৭৪) কন্যা কার্মেলিত কনভেন্টের একজন নান ছিলেন। তিনি এই শহরের প্রতি আকৃষ্ট হন এবং এতে করে পঞ্চদশ লুই এই কনভেন্টে একটি চ্যাপল যোগ করেন ও রাজকীয় মঠের দালানগুলো নতুন করে সাজান।
পরিবহন
সাঁ-দ্যনিতে মেট্রো, আরইআর, ট্রাম ও ট্রান্সিলিয়েন যোগাযোগ ব্যবস্থা রয়েছে। সাঁ-দ্যনি রেল স্টেশন ১৮৪৬ সালে নির্মিত হয়, যা পূর্বে সাঁ-দ্যনির একমাত্র রেল স্টেশন ছিল। বর্তমানে এটি ট্রান্সিলিয়েন পারি - নর (লাইন আশ) উপশহর রেল লাইন ও আরইআর লাইন ডি'র মধ্যবর্তী স্টেশন হিসেবে ব্যবহৃত হয়।
শিক্ষা
সাঁ-দ্যনিতে ২৯টি সরকারি প্রাক-বিদ্যালয় বা নার্সারি বিদ্যালয় রয়েছে। এখানে ৩০টি সরকারি বাধ্যতামূলক বিদ্যালয় রয়েছে, তন্মধ্যে একটি আন্তঃসাম্প্রদায়িক বিদ্যালয়। এই শহরে আটটি সরকারি উচ্চ বিদ্যালয় রয়েছে। এই শহরের কলেজগুলো হল লিস বার্থোল্ডি, লিস পল এলুয়ার, লিস স্যুগে, ও লিস দাপ্লিকাশিও দ্য লেনা।
সাঁ-দ্যনিতে একটি বেসরকারি বাধ্যতামূলক, মাধ্যমিক ও উচ্চ বিদ্যালয় রয়েছে এবং একটি বেসরকারি মাধ্যমিক ও উচ্চ বিদ্যালয় রয়েছে।
প্রকাশম জেলা
প্রকাশম জেলা; (ప్రకాశం జిల్లా) হল ভারতের অন্ধ্রপ্রদেশ রাজ্যের উপকূলীয় অন্ধ্র অঞ্চলের একটি প্রশাসনিক জেলা। এই জেলার সদর শহর হল অঙ্গোল। প্রকাশম জেলাটি বঙ্গোপসাগরের পশ্চিম উপকূলে অবস্থিত। এই জেলার উত্তর দিকে রয়েছে গুন্টুর জেলা, পশ্চিম দিকে রয়েছে কুর্নুল জেলা এবং দক্ষিণ দিকে রয়েছে কাডাপা ও নেল্লোর জেলা। জেলার উত্তরপশ্চিম দিকে কিছু অঞ্চল তেলঙ্গানা রাজ্যের মাহবুবনগর জেলার সীমান্তে অবস্থিত। প্রকাশম জেলার আয়তন । আয়তনের হিসেবে এটি ৩য় বৃহত্তম জেলা। ২০১১ সালের জনগণনা অনুসারে, এই জেলার জনসংখ্যা ৩,৩৯২,৭৬৪।
নামকরণ
প্রকাশম জেলাটি বিশিষ্ট স্বাধীনতা সংগ্রামী টাঙ্গুটুরি প্রকাশমের নামাঙ্কিত। উল্লেখ্য, ‘অন্ধ্রকেশরী’ নামে পরিচিত প্রকাশম এই জেলার বিনোদরায়উনিপালেম গ্রামে জন্মগ্রহণ করেছিলেন। ১৯৭২ সালে জেলার নাম পরিবর্তন করে ‘প্রকাশম জেলা’ রাখা হয়।
ইতিহাস
১৯৭০ সালের ২ ফেব্রুয়ারি অন্ধ্রপ্রদেশের গুন্টুর, নেল্লোর ও কুর্নুল জেলার কয়েকটি তালুক নিয়ে প্রকাশম জেলা গঠিত হয়। গুন্টুর জেলার আড্ডাঙ্কি, চিরালা, ডারসি ও ওঙ্গোল—এই ৪টি তালুক; নেল্লোর জেলার কান্ডুকুর, কানিগিরি ও পোডিলি—এই তিনটি তালুক এবং কুর্নুল জেলার মারকাপুর, কুমবুম ও গিড্ডালুরু—এই তিনটি তালুক নিয়ে প্রকাশম জেলা গঠিত হয়েছিল। এই জেলা অন্ধ্রপ্রদেশের উপকূলীয় অন্ধ্র অঞ্চলের ৯টি জেলার অন্যতম।
বর্তমানে প্রকাশম জেলা মাওবাদী উগ্রপন্থী অধ্যুষিত রেড করিডোরের অংশ।
ভূগোল
প্রকাশম জেলার আয়তন । এই জেলার আয়তন ইন্দোনেশিয়ার সারেম দ্বীপের আয়তনের প্রায় সমান।
প্রশাসনিক বিভাগ
প্রকাশম জেলা ৩টি রাজস্ব বিভাগে বিভক্ত। এগুলি হল: কান্ডুকুর, মারকাপুর ও ওঙ্গোল। এই রাজস্ব বিভাগগুলি আবার ৫৬টি মণ্ডলে বিভক্ত। মণ্ডলগুলি মোট ১০৮১টি গ্রাম ও ১৩টি শহর নিয়ে গঠিত। প্রকাশম জেলায় ১টি পৌরসংস্থা, ৩টি পুরসভা ও ৯টি সেন্সাস টাউন আছে। ওঙ্গোল এই জেলার একমাত্র পৌরসংস্থা। জেলার পুরসভাগুলি হল চিরালা, কান্ডুকুর ও মারকাপুর। ৯টি সেন্সাস টাউন হল কুমবুম, চিরালা (সিটি), পোডিলি, বেটাপালেম, গিড্ডালুরু, কানিগিরি, পামুর, মুলাগুন্টাপাডু ও সিঙ্গারায়াকোন্ডা।
মণ্ডল
প্রকাশম জেলার ৩টি রাজস্ব বিভাগের অন্তর্গত ৫৬টি মণ্ডলের তালিকা নিচে দেওয়া হল:
জনপরিসংখ্যান
২০১১ সালের জনগণনা অনুসারে, প্রকাশম জেলার জনসংখ্যা ৩,৩৯২,৭৬৪। এই জেলার জনসংখ্যা পানামা রাষ্ট্র বা মার্কিন যুক্তরাষ্ট্রের কানেক্টিকাট রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৯৮তম। প্রকাশম জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ১০.৯%। প্রকাশম জেলায় লিঙ্গানুপাতের হার প্রতি ১০০০ পুরুষে ৯৮১ জন নারী এবং সাক্ষরতার হার ৬৩.৫৩%।
শিল্প
প্রকাশম জেলায় ইন্ডাস্ট্রিয়াল টেস্টিং, ইলেক্ট্রিক্যাল অ্যাপ্লায়েন্স রিপেয়ার, ক্লিনিক্যাল ল্যাবোরেটরি, কম্পিউটার হার্ডওয়ার সার্ভিসিং, পর্যটন, হসপিটালিটি ইন্ডাস্ট্রি প্রভৃতি একাধিক সার্ভিস শিল্প বিদ্যমান। এই জেলা থেকে প্রধানত সামুদ্রিক খাদ্য, প্রক্রিয়াকৃত তামাক, গ্র্যানাইট ব্লক, গ্র্যানাইট স্মারক ও সুতো রফতানি করা হয়।
প্রকাশম জেলায় খাদ্য ও কৃষি, খনিজ, কেমিক্যাল, চামড়া, প্লাস্টিক ও রবার, ইঞ্জিনিয়ারিং, সূতি ও বস্ত্র, ইলেকট্রনিক দ্রব্যের বিভিন্ন শিল্পকেন্দ্র রয়েছে। এই শিল্পকেন্দ্রগুলি চিংড়ি ও মাছ প্রক্রিয়াকরণ, দুগ্ধজাত দ্রব্য উৎপাদন, গ্র্যানাইট শিল্প, ঔষধ ও ফার্মাকিউটিক্যাল, চর্মশিল্প, মাছ ধরার জাল তৈরি ও সার্জিকাল তুলো উৎপাদনের জন্য খ্যাত। অরণ্যভিত্তিক শিল্পকেন্দ্রগুলিতে আয়ুর্বেদিক ঔষধ, সার তৈল (পাম রোজ ওয়েল), কাঠের আসবাব, কাঠের পুতুল ও বাঁশের দ্রব্য উৎপাদিত হয়।
খনিজ
প্রকাশম জেলার চিমাকুর্তি এলাকায় ‘গ্যালাক্সি গ্র্যানাইট’ আবিষ্কৃত হওয়ার পর এই জেলা গ্র্যানাইট উত্তোলনের একটি অন্যতম প্রধান কেন্দ্রে পরিণত হয়েছে। উপ্পুমঙ্গলুরু ও কোডিডেনার আশেপাশে রঙিন গ্র্যানাইট প্রচুর পরিমাণে সঞ্চিত আছে।
এছাড়া এই জেলায় ব্যারিট, আকরিক লৌহ, কোয়ার্টজ ও সিলিকা বালি পাওয়া যায়। ২০১০-১১ সালে এই জেলায় ৪,৩০০ টন ব্যারিট, ২২,৭২২ টন কোয়ার্টজ, ২,২৪,০৭৫ টন সিলিকা ও ৪০০ টন আকরিক লৌহ উত্তোলিত হয়েছে।
সমুদ্রসৈকত
প্রকাশম জেলায় দীর্ঘ সমুদ্রসৈকত দেখা যায়। রাজ্য পর্যটন বিভাগ জেলার রামায়াপত্তনম, পাকালা, কোতাপত্তনম ও ওডারেবু অঞ্চলে সৈকত উন্নয়ন ও রিসর্ট স্থাপনের পরিকল্পনা গ্রহণ করেছে।
ভৈরব কোনা গুহাসমূহ
ভৈরব কোনা গুহামন্দিরগুলি হল খ্রিস্টীয় ৭ম শতাব্দীতে নির্মিত শিবের একশিলা প্রস্তরখোদিত গুহামন্দির (মহাবলীপুরমের মতো)।
সড়ক পরিবহণ
প্রকাশম জেলা জাতীয় সড়ক, রাজ্য সড়ক ও গ্রামীণ সড়কের মাধ্যমে সুসংযুক্ত। হাওড়া ও চেন্নাই শহরের মধ্যে যোগাযোগ-রক্ষাকারী ৫ নং জাতীয় সড়ক জেলাসদর ওঙ্গোলের উপর দিয়ে গিয়েছে। এই সড়কটি এশিয়ান হাইওয়ে নেটওয়ার্কের অংশ। অন্ধ্রপ্রদেশের সরকারি বাস পরিবহন সংস্থা কান্ডুকুর, চিরালা, মারকাপুর, ওঙ্গোল এবং প্রত্যন্ত গ্রামাঞ্চলের মধ্যে বাস চালায়।
রেল পরিবহণ
প্রকাশম জেলা ভারতীয় রেলের দক্ষিণ মধ্য রেল ক্ষেত্রের অন্তর্গিত। হাওড়া-চেন্নাই মেন লাইন এই জেলার উপর দিয়ে প্রসারিত। ওঙ্গোল এই জেলার অন্যতম প্রধান রেল স্টেশন। এই জেলার অধিকাংশ রেল স্টেশন বিজয়ওয়াড়া রেল বিভাগের অন্তর্গত।
বিমানবন্দর
ভারত সরকারের অসামরিক বিমান চলাচল মন্ত্রক ওঙ্গোল শহরে একটি গ্রিনফিল্ড বিমানবন্দর অনুমোদন করেছে।
বুন্দেলখণ্ড এক্সপ্রেসওয়ে
বুন্দেলখন্ড এক্সপ্রেসওয়ে ভারতের উত্তরপ্রদেশ রাজ্যে একটি ২৯৬ কিলোমিটার দীর্ঘ ও ৪-লেন চওড়া (৬-তে প্রসারিত) নির্মাণাধীন প্রবেশাধিকার-নিয়ন্ত্রিত এক্সপ্রেসওয়ে। এটি ইটাওয়া জেলার আগ্রা-লখনউ এক্সপ্রেসওয়ের পার্শ্ববর্তী কুদ্রাইল গ্রামের সঙ্গে চিত্রকূট জেলার এনএইচ-৩৫-এর পার্শ্ববর্তী গোন্দা গ্রামকে সংযুক্ত করবে। প্রধানমন্ত্রী নরেন্দ্র মোদি ২০২০ সালের ২৯শে ফেব্রুয়ারি বুন্দেলখণ্ড এক্সপ্রেসওয়ের ভিত্তিপ্রস্তর স্থাপন করেন। অনুমান করা হচ্ছে, যে এক্সপ্রেসওয়ে চিত্রকূট ধামে পর্যটনকে বাড়িয়ে তুলবে।
গোলাম মুহাম্মদ তার্জি
সর্দার গোলাম মুহাম্মদ খান তার্জি (জন্ম:কান্দাহার, এপ্রিল ৩০, ১৮৩০ খ্রিস্টাব্দ – ১৯০০/১৯০১) কান্দাহার এবং বেলুচিস্তান এর রাজা ছিলেন। তার পিতা সর্দার দিল খান এবং দাদা সর্দার পানিদা খান মুহাম্মাদিজি। তিনি পশতুন সৈন্য এবং কবি ছিলেন এবং সাথে সাথে আফগানিস্তানের সামরিক নেতা ছিলেন।  তাকে তার ঐতিহ্যগত পারিবারিক নাম তার্জি উদ্ভাবনের জন্য কৃতিত্ব দেওয়া হয়। এই উপাধিটি আফগানিস্তানের ইতিহাসে গুরুত্বপূর্ণ ভূমিকা পালন করে।
প্রাথমিক জীবন
তার্জি পরিবার মুহামেদজাই রাজকীয় উপ উপজাতিভুক্ত। এই উপজাতি বারাকজাই সাম্রাজ্যের সবচেয়ে শক্তিশালী এবং বিখ্যাত। সৈনিক হিসেবে তরুণ বয়সেই তিনি কাব্য রচনায় মনোনিবেশ করেন। খুব শীঘ্রই আমির দোস্ত মুহাম্মদ তাকে রাজ্যের রাজকুমার এবং পণ্ডিত সম্রদায়ের সাথে তার পরিচয় এবং যোগাযোগ করিয়ে দেন। তার্জি আমির দোস্ত মুহাম্মদ এবং তার উত্তরসূরী আমির শের আলি খান উভয়ের সাথেই তার সর্ম্পক গড়ে তুলেছিলেন।
প্রধান
বিভিন্ন উপাত্ত থেকে দেখা যায় যে তার্জি দক্ষিণ আফগানিস্তান যার অধিকাংশেই তার পিতার শাসনের আওতায় ছিল সে এলাকার প্রধান হিসেবে তিনি নিয়োজিত ছিলেন। তার্জি সর্ম্পকে বোম্বে পররাষ্ট্র সচিব ভারত সরকারকে লেখা একটি প্রতিবেদনে বলা হয়:: " সর্দার গোলাম মুহাম্মদ কান্দাহারের সর্দার রহিম দিলের জ্যেষ্ঠ পুত্র। আমাদের প্রাপ্ত তথ্য মতে এক সময় তিনি বিখ্যাত গ্রাম্য প্রধান ছিলেন কিন্তু ঐ সময় যে তিনি আফগানিস্তানের কোন গুরুত্বপূর্ণ পদে নিয়োজিত ছিলেন তার কোন নির্দিষ্ট প্রমাণ পাওয়া যায়নি। তার চাচাত ভাই, গর্ভণর তার সর্ম্পকে ভাল কোন মতামত প্রদান করেননি। আমরা যতদূর জানি তিনি কখনো ব্রিটিশ সরকারকে তাদের কাজে কোন রূপ সাহায্য করেননি এবং আমরা তার কাছে কোনভাবেই অনুগ্রহীত নয়। " চিঠির পরবর্তী অংশ নিশ্চিত করে যে তার্জি একজন জাতীয়তাবাদী ছিলেন।চিঠিটি থেকে প্রমাণিত হয় যে তার সর্ম্পকে তার চাচাত ভাইয়ের ভাল ধারণা পোষণ করত না কারণ তার চাচাত ভাই পরবর্তীতে ব্রিটিশ সরকারের প্রতি আনুগত্য প্রকাশ করেন।
কবি
তিনি করাচিতে স্থানান্তরিত হন এবং পরবর্তীতে ভারতে চলে যান। এখোনে এসে তিনি পুনরায় কাব্য রচনায় মনোনিবেশ করেন এবং ভারতের অনেক গুরুত্বপূর্ণ শহর ভ্রমণ করেন যেখানে তাকে শাসক বিরোধীরা উষ্ণ অর্য্েথনা জানান। তিনি তার্জি ছদ্মনামে কাব্য রচনা করতেন।
মৃত্যু
১৯০০ সালের ৮ ডিসেম্বরে তার্জি সিরিয়ার দামেস্কে মৃত্যুবরণ করেন যেখানে তিনি ছুটি কাটাতে এসেছিলেন।১৯৮৮-৮৯ এই সময়ে আফগানিস্তানে তার খ্যাতি ও রাজনৈতিক অস্থিরতার কারণে হয়ত তার প্রকৃত মৃত্যুর তারিখ গোপন করা হয়েছে। সিরীয় কর্তৃপক্ষ তার আনুষ্ঠানিক জানাযার ব্যবস্থা করেছিল। তার্জিকেন দামেস্কে অবস্থিত হযরত দাহদাহ সমাধিক্ষেত্রে দাফন করা হয়। তার দাফনের সময় প্রায় দশটি দেশ বা সাম্রাজ্যে প্রতিনিধিগণ সম্মান প্রদর্শনের জন্য উপস্থিত হয়েছিলেন।
তেবাড়িয়া ইউনিয়ন
তেবাড়িয়া ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.৯৪।
হামদর্দ পাবলিক কলেজ
হামদর্দ পাবলিক কলেজ বাংলাদেশের ঢাকার ধানমন্ডি থানায় অবস্থিত একটি কলেজ। এটি ১৩ই জুন ২০১০ সালে প্রতিষ্ঠা করা হয়।
তেবাড়িয়া ইউনিয়ন
ইতিহাস
তেবাড়িয়া ইউনিয়নটি নাটোর সদর উপজেলার৭টি ইউনিয়নের মধ্য একটি। তেবাড়িয়া নামকরনের সঠিক উৎপত্তি না জানা গেলেও, তবে শোনা যায় রানীভবানীর আমলেও তেবাড়িয়া নামক এলাকা ছিল।বর্তমানে তেবাড়িয়া ইউনিয়নের কিছু অংশ নাটোর পৌরসভার ৯নং ওয়ার্ডের অভ্যন্তরীণ অংশ করেছে নাটোর পৌর কর্তৃপক্ষ। পৌরসভার কোল ঘেষে নাটোর সুগারমিল,ডিস্টিলারি সহ বেশ ভারী কারখানা গড়ে উঠেছে।শহর বাইপাসের পাশে অবস্থিত তেবাড়িয়া হাটের কারণে উত্তরবঙ্গের মানুষ তেবাড়িয়াকে এক নামে চিনে।ইহা একসময় ছিল নাটোর জেলা ও উত্তরবঙ্গের ব্যস্ত ও বৃহত্তর হাট।কিন্তু নগরায়নের ফলে আজ হাটের সিমানা দিন দিন সংকুচিত হয়ে আসছে।তবে নাটোর জেলা ও শহরে কুরবানীর পশুর চাহিদা পূরনের জন্য আজ অবদি তেবাড়িয়া হাট নাটোর জেলার মধ্যে নামকরা হাট। রবিবার সপ্তাহে একদিন হাটটি বসে ।
হামদর্দ পাবলিক কলেজ
ইতিহাস
হামদর্দ পাবলিক কলেজ ২০১০ সালে দাতব্য সংস্থা হামদর্দ ল্যাবরেটরিজ (ওয়াকফ্) এর ব্যবস্থাপনা পরিচালক হাকিম মোহাম্মদ হারুন ভুঁইয়ার দ্বারা প্রতিষ্ঠিত হয়। প্রতিষ্ঠার চতুর্থ বছরে কলেজটি ঢাকা শিক্ষা বোর্ডের অধীনে সমস্ত কলেজের মধ্যে উচ্চ মাধ্যমিক পরীক্ষার ফলাফলে ১৯তম স্থান অর্জন করেছে। এটি প্রতি বছর শতভাগ পাসের হার এবং উল্লেখযোগ্য সংখ্যক জিপিএ-৫ অর্জনকারীদের সাথে সফল ধারা অব্যাহত রেখেছে। এটি ২০১৪ সাল হতে ধারাবাহিকভাবে ধানমন্ডি থানায় প্রথম স্থান দখল করে আসছে।
তেবাড়িয়া ইউনিয়ন
ভৌগোলিক অবস্থান ও আয়তন
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৩৭৩ একর বা ২৫.৮০ বর্গকিলোমিটার।
হামদর্দ পাবলিক কলেজ
ইতিহাস
২০১০-১১ শিক্ষাবর্ষে মাত্র ১৪জন শিক্ষার্থী নিয়ে যাত্রা শুরু করে কলেজটি। এইচএসসি পরীক্ষায় শতভাগ পাশ করে ভর্তিকৃত শিক্ষার্থীরা।
তেবাড়িয়া ইউনিয়ন
প্রশাসনিক এলাকা
তেবাড়িয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —১. বালিয়াডাঙা ২.লোচনগর ৩.একডালা ৪.জংলী ও রামেশ্বরপুর ৫.কৈগাড়ি ও কৃষ্টপুর ৬.রামনগর ৭.সিংগারদহ ৮. বেলঘড়িয়া ৯.চন্দকোলা
হামদর্দ পাবলিক কলেজ
ইতিহাস
২০১১-১২ শিক্ষাবর্ষে মোট ৯৩ শিক্ষার্থীর মধ্যে পাশ করেন ৯২ জন। জিপিএ-৫ পান ৫০ জন ছাত্র-ছাত্রী। এ ব্যাচ থেকে ঢাকা মেডিকেল কলেজ, ঢাকা বিশ্ববিদ্যালয়, রাজশাহী প্রকৌশল ও প্রযুক্তি বিশ্ববিদ্যালয়সহ বিভিন্ন বিশ্ববিদ্যালয়ে চান্স পেয়েছেন ১৯জন শিক্ষার্থী।
তেবাড়িয়া ইউনিয়ন
জনসংখ্যা
২০১১ সালের আদমশুমারি অনুযায়ী তেবাড়িয়া ইউনিয়নের মোট জনসংখ্যা ছিল ৩৬,১০৫ জন, যারা ৯৬৬৮ টি পরিবারে বসবাস করে, যার মধ্যে পুরুষ হল ১৮৩১৬ জন এবং নারী হল ১৭৭৮৯ জন।
হামদর্দ পাবলিক কলেজ
ইতিহাস
ঢাকা বিভাগ "বাংলাদেশ বোটানি অলিম্পিয়াড ২০১৮"- এ ২০টি শিক্ষা প্রতিষ্ঠানের সাথে প্রতিযোগিতায় কলেজটি ১০টি পুরস্কারের মধ্যে ৯টি সরাসরি দখল করে, এবং দশম পুরস্কারটি ভাগ করে নেয়।
তেবাড়িয়া ইউনিয়ন
শিক্ষা ও সংস্কৃতি
তেবাড়িয়া ইউনিয়নের গড় সাক্ষরতা হার ৫১.৯%। তার মধ্যে নারী শিক্ষার হার ৪৫.৬% এবং পুরুষ শিক্ষার হার ৫০.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
হামদর্দ পাবলিক কলেজ
ইতিহাস
"উই ওয়ান্ট জাস্টিস" স্লোগানে ৩রা আগস্ট ২০১৮ সালে হামদর্দ পাবলিক কলেজের শিক্ষার্থীরা নিরাপদ সড়ক আন্দোলনে যোগ দিয়ে মিরপুরে বিক্ষোভ করেন।
তেবাড়িয়া ইউনিয়ন
বহিঃসংযোগ
তেবাড়িয়া ইউনিয়ন — বাংলাদেশ জাতীয় তথ্য বাতায়ন
হামদর্দ পাবলিক কলেজ
ইতিহাস
কলেজের উপাধ্যক্ষের পদত্যাগের দাবিতে শিক্ষার্থীরা ২০১৯ সালের মার্চ মাসে প্রশাসনিক ভবনের সামনে অবস্থান নিয়ে বিক্ষোভ করে।
২০২১ সালের ২৮শে নভেম্বর হামদর্দ পাবলিক কলেজের শিক্ষার্থীরা নিরাপদ সড়ক আন্দোলনে আবারও রাজপথে নেমে পড়েন।
প্রশাসন ও অবকাঠামো
বাংলাদেশের রাজধানী ঢাকা শহরের কেন্দ্রে কলেজটি অবস্থিত।
কলেজটি বিভিন্ন সময়ে বাংলাদেশ সেনাবাহিনীর বিভিন্ন ঊর্ধ্বতন কর্মকর্তাদের মাধ্যমে পরিচালিত হয়েছে। কলেজটির বর্তমান গভর্নিং বডির চেয়ারম্যান অবসরপ্রাপ্ত জেনারেল এ.টি.এম জহিরুল আলম। এটি ঢাকার ধানমন্ডি থানার পান্থপথ সিগনাল সংলগ্ন গ্রীন রোডে অবস্থিত বহুতল ভবন সমৃদ্ধ একটি কলেজ। হামদর্দ পাবলিক কলেজ উচ্চ মাধ্যমিক পর্যায়ের বৃহত্তম আবাসিক শিক্ষা প্রতিষ্ঠান। এ আবাসিক প্রতিষ্ঠানে শিক্ষার্থীদের বসবাসের জন্য চারটি (ছাত্রদের জন্য দুটি এবং ছাত্রীদের জন্য দুটি) পূর্ণাঙ্গ ছাত্রাবাস রয়েছে। এসব ছাত্রাবাসে প্রায় ১২০০ জন শিক্ষার্থী বসবাস করতে পারে। কলেজটিতে একটি প্রশাসনিক ও একাডেমিক ভবন এবং একটি ক্যাফেটেরিয়া রয়েছে। প্রতিষ্ঠানের উন্নয়ন কাজ এখনও চলছে।
শিক্ষা কার্যক্রম ও পদ্ধতি
শিক্ষা, শৃঙ্খলা,দেশপ্রেম ও সততা – এই চারটি হলো কলেজটির মূলমন্ত্র।
ভর্তি প্রক্রিয়া
প্রতিবছর এসএসসি পরীক্ষার ফল প্রকাশের পর ভর্তি বিজ্ঞপ্তি প্রকাশিত হয়। একাদশ শ্রেণিতে অনলাইনের মাধ্যমে নতুন ছাত্রছাত্রী ভর্তি করা হয়।
সহশিক্ষা কার্যক্রম
এখানে আবাসিক ও অনাবাসিক শিক্ষার্থীদের জন্য প্রাতঃকালীন শরীরচর্চা ও বৈকালিক খেলাধুলা বাধ্যতামূলক। ফুটবল, ক্রিকেট, হকি, ভলিবল, বাস্কেটবল নিয়মিত খেলা হয়। এ ছাড়া ছাত্রীদের জন্য টেবিল টেনিস, ক্যারম, দাবা প্রভৃতি আন্তঃকক্ষ খেলাধুলা ও প্রতিযোগিতার ব্যবস্থা রয়েছে। বছরের শুরুতে অনুষ্ঠিত হয় সপ্তাহব্যাপী বার্ষিক ক্রীড়া ও সাংস্কৃতিক প্রতিযোগিতা। এছাড়া শিক্ষার্থীদের মধ্যে সাংস্কৃতিক চেতনা উজ্জীবিত করার লক্ষ্যে সাংবাৎসরিক সাপ্তাহিক আন্তঃহাউস মঞ্চ প্রতিযোগিতা অনুষ্ঠিত হয়। এতে বিতর্ক, কুইজ, বাংলা ও ইংরেজি বানান, আযান, ক্বিরাত, হামদ-নাত ইত্যাদি বিষয় অন্তর্ভুক্ত থাকে। বার্ষিক সাংস্কৃতিক সপ্তাহের আয়োজনে বক্তৃতা, আবৃত্তি, অভিনয়, গল্প বলা, নাট্যানুষ্ঠান, সঙ্গীতানুষ্ঠান, চিত্রাঙ্কন ইত্যাদি চিত্তাকর্ষক ও মনোজ্ঞ প্রতিযোগিতার ব্যবস্থা করা হয়। ছাত্রদের বিজ্ঞানভিত্তিক মেধা বিকাশ এবং তাদেরকে বিজ্ঞানমনস্ক করে গড়ে তোলার লক্ষ্যে প্রতিবছর বিজ্ঞান মেলার আয়োজন করা হয়। ডাক টিকেট সংগ্রহ, চিত্রাংকন, ছবি তোলা, বাগান করা, মাটির কাজ, সঙ্গীতচর্চা, কাবিং, স্কাউটিং, নাট্যচর্চা, বিজ্ঞান ক্লাব, ডিবেটিং ক্লাব, ব্যান্ড শিক্ষা প্রভৃতি কার্যক্রমও নিয়মিতভাবে অনুষ্ঠিত হয়। প্রতি বছর প্রতি ছাত্ররা একটি চিত্তাকর্ষক দেয়াল পত্রিকা প্রকাশ করে। এছাড়া নিয়মিতভাবে প্রকাশ করা হয় কলেজ বার্ষিকী, বিজ্ঞান ম্যাগাজিন ও বিতর্ক স্যুভিনির। প্রতিটি কাজই শিক্ষার্থীদের অংশগ্রহণ ও প্রতিযোগিতার ভিত্তিতে পরিচালনা করা হয়। সারা বছর কলেজটিতে বিভিন্ন ক্লাব পরিচালিত হয়। ক্লাবগুলো হলো:
র‌্যাটাটুলি (চলচ্চিত্র)
র‌্যাটাটুলি (ইংরেজি ভাষায়: Ratatouille) ২০০৭ সালে মুক্তিপ্রাপ্ত একটি মার্কিন এনিমেশন চলচ্চিত্র। পিক্সার এনিমেশন স্টুডিওর প্রযোজনায় নির্মিত এবং ওয়াল্ট ডিজনি পিকচার্‌সের মাধ্যমে সরবরাহকৃত এই চলচ্চিত্রটি সেরা এনিমেশন চিত্র হিসেবে গোল্ডেন গ্লোব পুরস্কার লাভ করেছে এবং একাডেমি পুরস্কারের মনোনয়ন লাভ করেছে। প্যারিসে বসবাসকারী রেমি নামক এক ইঁদুরের রাঁধুনি হওয়ার গল্প এতে বিধৃত হয়েছে। রাঁধুনি হতে গিয়ে নিজ পরিবার ও মানুষের অসন্তোষের মুখে পড়ে রেমি। গুস্ত'স রেস্তোরাঁর গার্বেজ বয়ের মাধ্যমে তার এ স্বপ্ন বাস্তবায়িত হয়। তা করতে গিয়ে তাকে ফ্রান্সের অন্যতম সেরা খাবার সমালোচক আন্তন ইগো'র প্রশংসা অর্জন করতে হয়। ২০০৭ সালের ২৯শে জুন মুক্তিপ্রাপ্ত এই ছবির পরিচালক হলেন ব্র্যাড বার্ড। বার্ড অবশ্য ২০০৫-এর জুনে ইয়ান পিনকাভার কাছ থেকে পরিচালনার দায়িত্ব গ্রহণ করেন, এর আগে পিনকাভাই পরিচালনা করছিলেন।
ম্যাথু জারম্যান
ম্যাথু জন জারম্যান হলেন একজন ক্রোয়েশীয় উত্তরাধিকারী অস্ট্রেলীয় পেশাদার ফুটবলার, যিনি সুয়োন স্যামসাং ব্লুউইংস এবং অস্ট্রেলিয়া জাতীয় দলের হয়ে একজন সেন্টার ব্যাক হিসেবে খেলেন। তিনি মাঝেমাঝে একজন লেফট ব্যাক হিসেবেও খেলে থাকেন।
রাজশাহী চেম্বার অব কমার্স অ্যান্ড ইন্ডাস্ট্রি
রাজশাহী চেম্বার অব কমার্স এন্ড ইন্ডাস্ট্রিজ দেশের একটি অন্যতম প্রধান চেম্বার। দেশের অন্যান্য চেম্বার এর মতই বাণিজ্য, ট্রেড, শিল্প, কৃষি, সেবা প্রভিতি বিভিন্ন ধরনের বাবসায়ে নিয়োজিত প্রতিষ্ঠান, কোম্পানি এবং কর্পোরেট প্রতিষ্ঠানগুলো এই চেম্বারের সদস্য। এটি ১৯৫১ সালে প্রতিষ্ঠিত হয়।
রাজশাহী চেম্বার এর প্রধান উদ্দেশ্য হচ্ছে বাংলাদেশের, বিশেষ করে রাজশাহী অঞ্চলের শিল্প, বাণিজ্য এবং বাবসার উন্নয়ন সাধন করা। এছাড়া সরকার এবং অন্যান্য প্রতিষ্ঠানকে তথ্য, উপদেশ এবং সেবা প্রদান করা।
তিরুবল্লীকেণি
তিরুবল্লীকেণি দক্ষিণ ভারতের তামিলনাড়ু রাজ্যের চেন্নাই জেলার অন্যতম পুরাতন অঞ্চল৷ এটি বঙ্গোপসাগরের তীরে ও ফোর্ট সেন্ট জর্জ থেকে প্রায় দূরে অবস্থিত৷ লোকালয়টির সমুদ্রপৃষ্ঠথেকে গড়ে ১৪ মিটার উচ্চতায় অবস্থিত৷
ময়িলাপুর সহ চেন্নাই শহরের এই অঞ্চলগুলি ঐতিহাসিকভাবে মূল চেন্নাই শহরের থেকেও প্রাচীন, পল্লব সাম্রাজ্যের বেশ কিছু নথিপত্রে এই স্থানগুলির উল্লেখ রয়েছে৷ ইংরেজদের নিয়ন্ত্রণাধীন নতুন মাদ্রাজঅশহরের আয়তন ও পরিষেবা বৃদ্ধি করতে প্রথম যেই চারটি ছোট শহরকে ব্রিটিশরা নির্বাচিত করেছিলেন তার মধ্যে ত্রিপ্লিকেন একটি৷ তারা বর্তমান ফোর্ট সেন্ট জর্জ ও হোয়াইট হাউজ পর্যন্ত নগরীয় সীমানা বিস্তার করেন৷ প্রাথমিকভাবে আবাসিক অঞ্চল হলেও এখানে বেশ কিছু দর্শনীয় স্থান রয়েছে যেমন, মেরিনা সমুদ্র সৈকত, পার্থসারথি মন্দির এবং আরো কিছু অর্থনৈতিক প্রতিষ্ঠান৷ তিরুবল্লীকেণি চিরাচরিত রীতি নীতি তথা পার্থসারথি মন্দিরে অনুষ্ঠিত "মাদ বীথি"-এর জন্য পরিচিত৷
নামকরণ
ত্রিপ্লিকেন হলো মূল তামিল শব্দ তিরুবল্লীকেণির ইঙ্গকৃৃৃত বিকৃত রূপ৷ তামিল তিরুবল্লীকেণি শব্দটি এসেছে তিরু-অল্লি-কেণি শব্দ তিনটির সংযোগে, যার অর্থ পবিত্র শাপলা পুকুর৷ এখানে যেই পুকুর বা জলাশয়ের উল্লেখ রয়েছে সেটি মূলত পার্থসারথি মন্দিরের তুলসীবন বেষ্টিত জলাশয়ই৷ তুলসী গাছের প্রাচুর্য থাকার কারণে ব্রহ্মাণ্ড পুরাণে এই স্থানটিকে বৃৃৃৃৃৃন্দারণ্যম বলে উল্লেখ করা হয়েছে৷ আবার এটি বৃন্দারণ্য ক্ষেত্র নামেও পরিচিত আবার অনেকে এঅ স্থানটিকে 'দক্ষিণের বৃন্দাবন' বলেও অভিহিত করে থাকেন৷
গ্রন্থে উল্লেখ
এই শহরের সবচেয়ে পুরাতন উল্লেখ শাসক রাজার ঐতিহাসিক কোনো নির্দেশাবলী নয় বরং মহাকাব্য থেকে পাওয়া যায়৷ নালায়ির দিব্য প্রবন্ধ গ্রন্থে তিরুবল্লীকেণির বহু উল্লেখ রয়েছে৷ এই গ্রন্থটি ছিল বেশ কিছু পুরাতন মুনি ঋষির একাধিক মূল্যবান বাণীর সংগ্রহ, যা লিখিত হয়েছিল খ্রিস্টীয় নবম শতাব্দীতে৷ প্রখ্যাত তামিল কবি তিরুমঙ্গাই আলবার-এর মতে তিরুবল্লীকেণি ছিল ময়ূর ও কোকিলের বাসসমৃৃৃদ্ধ ঘন জঙ্গল যেখানে সূর্যরশ্মিও ভূমি স্পর্শ করতে পারত না৷ অপর এক কবি পেয়লবার-এর মতে তিরুবল্লীকেণি এমন একটি স্থান যেখানে সন্ধ্যাকালীন আলোকছটা বা কুয়াশাচ্ছন্ন স্থানে হঠাৎ আলৌকরশ্মির মতো মুক্তা ও প্রবাল এর সমুদ্রতীর শোভিত করে৷
মধ্যযুগীয় সময়কাল
শিলালেখ থেকে প্রমাণ পাওয়া যায় যে তিরুবল্লীকেণির পার্থসারথি মন্দিরটি খ্রিস্টীয় অষ্টম শতাব্দীতে পল্লব রাজাদের দ্বারা নির্মিত হয়েছিল। পরে অন্যান্য পল্লব রাজা এবং চোল ও বিজয়নগর সাম্রাজ্যের রাজারাও এই মন্দিরটি প্রবৃদ্ধ করতে নিয়োজিত হন। নথিভুক্ত রয়েছে যে তিরুবল্লীকেণি‌ ও ময়িলাপুর অঞ্চল থেকে পূর্বে কাবরেনী নামে একটি ছোট নদী প্রবাহিত হতো। জনশ্রুতি অনুযায়ী এই ক্ষীণধারাটি পার্থসারথি মন্দির প্রাঙ্গণে অবস্থিত জলাশয়ে জলের সঙ্গে আদিকেশব পেরুমাল মন্দিরের পবিত্র কুয়ো মণি কৈরবানীর সঙ্গে সংযোগ স্থাপন‌ করত। বিশ্বাস করা হয় বারো জন আলবারের একজন তথা পেয়ালবার ঐ কুয়োর এক পদ্মে জন্মগ্রহণ করেন এবং নদীর জলে প্রবাহিত হয় তা পার্থসারথি মন্দিরের কৃষ্ণ মূর্তির পায়ের সামনে পতিত হয়। এই পৌরাণিক ঘটনার স্মৃতিচারণ করতে প্রত্যেক বছর সেপ্টেম্বর মাসে নির্দিষ্ট তিথিতে পেয়ালবারের মূর্তিকে শোভাযাত্রা করে পার্থসারথি মন্দিরে আনা হয়। খ্রিস্টীয় ত্রয়োদশ শতাব্দীতে প্রতিষ্ঠিত হয় পেয়ালবার মন্দির।
ব্রিটিশ শাসন
খ্রিস্টীয় ষোড়শ শতাব্দীতে তিরুবল্লীকেণি একটি পৃথক গ্রাম ছিল। প্রায় ১০০ বছর পর ব্রিটিশ কোম্পানি এই স্থানে এলে তারা এটিকে উন্নতিকামী আবাসিক অঞ্চল হিসেবে চিহ্নিত করলে আশে পাশের অঞ্চল থেকে বহু মানুষ এখানে বসবাস করতে আসেন। ১৬৬৮ খ্রিস্টাব্দে মূল মাদ্রাজ শহরের সঙ্গে সর্বপ্রথম শহরতলীর তিরুবল্লীকেণিকে একত্রিত করা হয়। ১৬৭৬ খ্রিস্টাব্দে গোলকুণ্ডা সুলতানের থেকে ব্রিটিশরা এই লোকালয়টি নির্দিষ্ট মূল্যের বিনিময়ে পেয়েছিলেন। আর্কটের নবাবের উপস্থিতি অঞ্চলের অর্থনৈতিক বৃৃদ্ধি করার সাথে সাথে বহু মুসলিম অধিবাসীর আগমন ঘটায়৷ ১৭৯৫ খ্রিস্টাব্দে ওয়ালাজা মসজিদ নির্মাণ হয়৷ ঐ একই সময়কালের মধ্যে চেপবক্কম প্রাসাদ ও আমির মহল নির্মাণ কাজও সম্পন্ন হয়৷
১৮৪১ খ্রিস্টাব্দে আমেরাকাাাগামী জাহাজে বরফের চাঁই বিক্রির জন্য একটি বরফ কল বা আইস হাউজ নির্মাণ হয়৷ জাহাজে বরফ ব্যবহার করা হতো জাহাজের অত্যধিক গরম থেকে ব্রাটিশ বিপণনকারীদের স্বস্তি দেওয়ার জন্য৷ স্বামী বিবেকানন্দ তার ভারত ভ্রমণের পথে এই বাড়িতে বেশ কিছু দিন অতিবাহিত করেন, পরে তার সম্মানে এর নাম রাখা হয় বিবেকানন্দর ইল্লম৷
ঊনবিংশ শতাব্দীর মাঝামাঝি থেকে এখানে বেশ কিছু শিক্ষা প্রতিষ্ঠান প্রতিষ্ঠা হয়৷ ১৮৫৩ খ্রিস্টাব্দে হিন্দু উচ্চ মাধ্যমিক বিদ্যালয় স্থাপিত হয়, ১৯৬৪-৬৫ এর মধ্যে স্থাপিত হয় প্রেসাডেন্সি কলেজ৷ ১৮৭০ খ্রিস্টাব্দে কলেজটি স্থানান্তরিত করে বিচ রোডে নিয়ে যাওয়া হয়৷ ১৮৮৪ খ্রিস্টাব্দে মেরিনা সমুদ্র সৈকতের ভার বরাবর পদচারনার রাস্তা নির্মিত হয়৷ ১৮৯৬ খ্রিস্টাব্দে বিগ স্ট্রিটের ওপর হিন্দু হাই স্কুল চেন্নাইয়ের সবচেয়ে পুরাতন সভা, শ্রী পার্থসারথি স্বামী সভা অনুষ্ঠিত করে৷
১৮৯১ খ্রিস্টাব্দে মাদ্রাজপত্তনমকে সুরক্ষিত করার জন্য একটি স্টেশন বিল্ডিং নির্মাণ করা হিয়, এটি বর্তমানে তিরুপল্লীকেণি পুলিশ থানাতে পরিণত হয়েছে৷ এটি শহরের সবচেয়ে পুরাতন পুলিশ থানা৷ একমাত্র ত্রিপ্লিকেন মহা সড়কের ওপরই রয়েছে ব্রিটিশ আমলে তৈরি চেন্নাইয়ের একমাত্র কার্যকরী ট্রাম লাইন৷
১৯০৪ খ্রিস্টাব্দে শুরু হয় ত্রিপ্লিকেন আর্বান কো-অপারেটিভ সোসাইটি বা টিইউসিএস৷ ১৯০৪ এর প্রথম কো-অপারেটিভ ক্রেডিট সোসাইটিস এক্ট শুরু হওয়ার থেকেও এই সংগঠনটি সামান্য বেশি পুরাতন৷ তবে আইন প্রণয়নের পর ভারতের সমবায় ভিত্তিক স্বদেশি আন্দোলন ত্বরান্বিত হয়৷ এর আওতায় রয়েছে সুপার মার্কেট, স্বনির্ভর দপ্তর, অটোমোবাইল, রান্নার গ্যাস এবং ২০০ টির মতো রেশন দোকান৷
১৯১৬ খ্রিস্টাব্দে ত্রিপ্লিকেন হাইওয়ের ঔপর প্রতিষ্ঠিত হয় স্টার থিয়েটার৷ ২০১২ খ্রিস্টাব্দের মার্চ মাসে ঐই ইতিহাস বহনকারী অট্টালিকা ভেঙে ফেলা হয়৷ ১৯২৫ খ্রিস্টাব্দে মহাত্মা গান্ধী তিরুবল্লীকেণি এলে বহু লোক সমাগম হয়৷  ১৯৩৩ খ্রিস্টাব্দে তিনি পুনরায় এই স্থান পরিদর্শনে আসেন৷ ১৯৩৪ খ্রিস্টাব্দে চিপক স্টেডিয়ামৈ প্রথম ক্রিকেট খেলা আয়োজিত হয়৷
স্বাধীনতোত্তর
১৯৬৩ খ্রিস্টাব্দে আইস হাউজের নাম দেওয়া হয় বিবেকানন্দ হাউজ৷ ১৯৯৩ খ্রিস্টাব্দে ভারতীয়ার হাউজকে যাদুঘরে রূপান্তরিত করা হয়৷ ১৯৯৭ খ্রিস্টাব্দের অক্টোবর মাসে তিরুবল্লীকেণি এমআরটি রেলওয়ে স্টেশন দিয়ে প্রথম ট্রেন ছোটে, এটি ছিলো চেন্নাই বিচ থেকে তিরুময়িলাই গামী ট্রেন৷    ২০০৪ খ্রিস্টাব্দের ২৬শে ডিসেম্বর তারিখে তিরুবল্লীকেণিতে সুনামি আঘাত হানে৷
অবস্থান
চেন্নাইকে উত্তর ও দক্ষিণে বিভক্তকারী বাকিংহাম খালের তীরে অবস্থিত তিরুবল্লীকেণি। এই লোকালয়ের পূর্ব দিকে রয়েছে বঙ্গোপসাগরের তীরবর্তী মেরিনা সমুদ্র সৈকত, দক্ষিণ দিকে সেন্টথম, দক্ষিণ পশ্চিম দিকে ময়িলাপুর, পশ্চিম দিকে রায়পেট্টা, উত্তর দিকে চেপবক্কম ও‌ উত্তর পশ্চিম দিকে রয়েছে চিন্তাদ্রিপেট।
ভূগোল
এই লোকালয়টি ক্রান্তীয় শুষ্ক বনাঞ্চল জীববৈচিত্র অঞ্চলের অন্তর্ভুক্ত। উপকূলবর্তী শহর হওয়ার কারণে চেন্নাইতে বেশকিছু বালির ডাল রয়েছে। সৃষ্টির শুরু শতাব্দি থেকে উত্তরোত্তর সমুদ্র জলের উচ্চতা বৃদ্ধির ফলে জনবসতির বেশ খানিকটা অংশ প্রতিবছর প্লাবিত হয়। আবার সমুদ্রের জল পশ্চাৎবর্তী হলে ছোট ছোট লবণাক্ত উপহ্রদ‌ ও বালুকাময় শৈলশিরা তৈরি হয়। কূবম নদীর মোহনায় তথা বর্তমান প্রেসিডেন্সি কলেজের প্রাঙ্গণে এরকম বালুকাময় শৈলশিরার উদাহরণ রয়েছে।
শহরতলী অঞ্চল
প্রায় পাঁচ বর্গ কিলোমিটার অঞ্চল জুড়ে বিস্তৃত তিরুবল্লীকেণি এক লক্ষের অধিক স্থায়ী বাসিন্দার বাসভূমি, এছাড়া‌ এই লোকালয়ের প্লব জনসংখ্যা ৫০-৭০,০০০। গড় জনঘনত্ব প্রতি বর্গ কিলোমিটারে ২১,৩৫০ জন। চেন্নাই শহরের অন্যতম পুরাতন লোকালয় হওয়ার কারণে এই অঞ্চলের রাস্তা যথেষ্ট সরু‌ ও গলিসদৃশ।
হাউসিং
চেন্নাই শহরের মোট ৭০০ ম্যানশনের মধ্যে তিরুবল্লীকেণিতেই রয়েছে ২০০ টি। এই ম্যানশন প্রাপ্তবয়স্ক ছাত্র-ছাত্রীদের পড়াশুনার জন্য হোস্টেল হিসেবে ব্যবহৃত হয়, বলে এই স্থান 'ব্যাচেলর'স প্যারাডাইস', নামে পরিচিতি পেয়েছে। স্থান বিশেষে এই ম্যানশন গুলিতে ৩০ থেকে ৬০টি করে ঘর আছে। স্বাধীনতা লাভের পর এই স্থানে অবস্থিত বোর্ডিং হাউসগুলো শহর ও রাজ্যের বাইরে থেকে আসা যুবক যুবতীদের স্থান সংকুলানের জন্য ব্যবহৃত হওয়া শুরু হয়। তবে ১৯৫০-এর দশকে প্রথম তৈরি ম্যানশনটি ছিল দক্ষিণ জেলার খরার ফলে ক্ষতিগ্রস্ত কৃষকদের পুনর্বাসন প্রক্রিয়ার অন্তর্গত। এরপর থেকে বাকি ম্যানশন গুলি মূলত রাজ্যের বাইরে থেকে আসা কোনো ব্যবসায়ী সংস্থা অথবা প্রয়োজনীয় ছাত্র-ছাত্রীদের জন্য সংরক্ষিত থাকতো। পেরিয়ার, আন্নাদুরাই ও করুণানিধির মতো রাজনৈতিক ব্যক্তিত্বও কৈশোর বয়সের কিছু সময় তিরুবল্লীকেণিতে অতিবাহিত করেছেন।
চন্ডীচরণ সূত্রধর
চন্ডীচরণ সূত্রধর (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন।
মৃত্যু
বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণ ভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফের সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে।
thumb|left|বরাক ভাষা আন্দোলনের সত্যাগ্রহীদের উপর সৈন্যদের লাঠিচার্জ।
বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউন্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে চন্ডীচরণসহ ৯ জন তাতে আঘাত পেয়ে তাৎক্ষণিকভাবে নিহত হন এবং পরদিন হাসপাতালে আরও একজনের মৃত্যুর পাশাপাশি অপর একজনের মৃতদেহ পাওয়া যায় পার্শ্ববর্তী পুকুরপাড়ে।
স্মারক
নিহত হওয়ার পরদিন, ২০ মে, চন্ডীচরণসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে চন্ডীচরণসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে শহীদদের স্মরণে গড়ে তোলা হয়েছে শিলচর কেন্দ্রীয় শহীদ মিনার।
ধোঁয়াশা
থাম্ব|[[কলকাতা শহরে ধোঁয়াশা]] ধোঁয়াশা একধরনের বায়ু দূষণ। "ধোঁয়াশা" শব্দটি "ধোঁয়া" ও "কুয়াশা" শব্দদুটি থেকে তৈরি করা হয়েছে। এধরনের দৃশ্যমান বায়ু দূষণে নাইট্রোজেন অক্সাইড, সালফার অক্সাইড, ওজোন গ্যাস, ধোঁয়া ও অন্যান্য পার্টিকুলেট পদার্থ বর্তমান। মনুষ্যসৃষ্ট ধোঁয়াশা কয়লা দহন, যানবাহন, শিল্প এবং দাবানলে থেকে নির্গত দূষক এবং সেইসব দূষকের সঙ্গে আলোক-রাসায়নিক বিক্রিয়া।
কয়লা
কয়লা দহনের ফলে প্রচুর ধোঁয়া উৎপন্ন হয়, যা শীতকালে ধোঁয়াশা সৃষ্টি করতে সাহায্য করে। কয়লা সাধারণত প্রত্যেক ভবনে তাপ উৎপাদন কিংবা বিদ্যুৎ উৎপাদন কেন্দ্রে বিদ্যুৎশক্তি উৎপাদনের জন্য ব্যবহৃত হয়। মধ্যযুগ থেকেই ইংল্যান্ডে কয়লাজনিত বায়ুদূষণের কথা জানা যায়। বিশেষত লন্ডনের বিশ শতাব্দী পর্যন্ত কয়লাজনিত ধোঁয়াশার জন্য কুখ্যাত ছিল। এখনও পর্যন্ত ঐসব জায়গায় এধরনের বায়ু দূষণ বিদ্যমান যেসব জায়গায় কয়লা দহনের ফলে প্রচুর ধোঁয়া উৎপন্ন হয়। এটি চীনে বায়ু দূষণের অন্যতম কারণ।
দিল্লি
থাম্ব|[[দিল্লির ইন্ডিয়া গেট চত্বরে ধোঁয়াশা।]] ভারতের রাজধানী দিল্লি বিশ্বের সবচেয়ে দূষিত শহর এবং এক অনুমান অনুযায়ী, বায়ু দূষণের জন্য প্রতি বছর দিল্লিতে ১০,৫০০ জনের মৃত্যু হয়।  দিল্লি এবং তার আশেপাশের অঞ্চলে (তথা ভারতের জাতীয় রাজধানী অঞ্চলের) বায়ু দূষণের কারণে নিয়মিতভাবে ধোয়াঁশা সৃষ্টি হয়। এই সময় বায় দূষণ পিএম ২.৫ এবং পিএম ১০ উভয় মাত্রার স্তরের উপরে ছিল।  এটি ১৯৯৯ সালের পর থেকে দিল্লিতে বায়ুগত মানের সবচেয়ে খারাপ মাত্রা হিসাবে  রিপোর্ট করা হয়েছে। কম দৃশ্যমানতা শহর জুড়ে দুর্ঘটনা ঘটেছে, বিশেষ করে যমুনা এক্সপ্রেসওয়েতে ২৪ টি গাড়ির দুর্ঘটনা ঘটেছে।
সৌদি পুরুষ-অভিভাবকত্ব বিরোধী অভিযান
পুরুষ-অভিভাবকত্ববিরোধী অভিযান হল সৌদি নারীদের চাকরি পাওয়া, আন্তর্জাতিক ভ্রমণ বা বিয়ে করার মতো কার্যকলাপের জন্য তাদের পুরুষ অভিভাবকের কাছ থেকে অনুমতি নেওয়ার প্রয়োজনীয়তার বিরুদ্ধে একটি চলমান প্রচারণা। ওয়াজেহা আল-হুয়াইদার ইচ্ছাকৃতভাবে ২০০৯ সালে পুরুষ অভিভাবকত্বের অনুমতি ছাড়াই আন্তর্জাতিকভাবে ভ্রমণের চেষ্টা করেছিলেন এবং অন্যান্য মহিলাদেরও একইভাবে ভ্রমণ করতে উৎসাহিত করেছিলেন। নারী কর্মীরা সৌদি শ্রম মন্ত্রীকে একটি চিঠি লিখেছিল এবং ২০১১ সালে গণমাধ্যমের দৃষ্টি আকর্ষণ করেছিল। পুরুষ অভিভাবকত্ব নিয়ে হিউম্যান রাইটস ওয়াচের প্রতিবেদনের পর ২০১৬ সালে আজিজা আল-ইউসুফ রাজকীয় কর্তৃপক্ষের কাছে ১৮,০০০ হাজার স্বাক্ষরের আবেদন প্রেরণ করেছিলেন। ২০১৮ সালের মে মাসের মাঝামাঝি সময়ে নেতাকর্মীদের বিরুদ্ধে অভিযান চালানো হয়, যার মধ্যে ২০১৮ সালের ২২ শে মের হিসাব অনুযায়ী ১৩ জনকে গ্রেপ্তার বা আটক করা হয়। ২০১৮ সালের ডিসেম্বর মাসের হিসাব অনুযায়ী বেশ কয়েকজন মহিলা কারাগারে ছিলেন।  ক্রাউন প্রিন্স মোহাম্মদ বিন সালমানের ঘনিষ্ঠ উপদেষ্টা সৌদ আল-কাহতানির তত্ত্বাবধানসহ কিছু নারী কর্মী নির্যাতিত হন।
পটভূমি
প্রাক-রোমান আরবীয় রাজ্য নাবাতায়ার মহিলারা স্বাধীন আইনী ব্যক্তি ছিলেন, যারা তাদের নিজের নামে চুক্তি স্বাক্ষর করতে সক্ষম ছিলেন। গ্রীক ও রোমান আইনের বিপরীতে নবাতিয়ায় নারীরা তাদের নিজের নামে কোন পুরুষ অভিভাবকের সাথে আইনগত চুক্তি সম্পাদন করতে পারত না, এবং সৌদি আরবে যেখানে অভিভাবক আলেমদের একটি নৈতিক সার্বজনীন ধারণার কেন্দ্রবিন্দু। শরিয়ার ওয়াহাবি ব্যাখ্যার জন্য একজন "মুহরিম" - বাবা, স্বামী, ভাই বা ছেলে - জনসাধারণের সাথে মহিলাদের সাথে থাকা, তাদের ভ্রমণের অনুমতি দেওয়া এবং তাদের আইনি চুক্তি প্রত্যয়ন করা প্রয়োজন। বিংশ শতাব্দীর শেষের দিকে, ১৯৭৯ সালে গ্র্যান্ড মসজিদ দখলের পর, রাজা খালিদ ধর্মীয় গোষ্ঠীগুলিকে আরো ক্ষমতা দিয়েছিলেন। ২০১৬ সালে হিউম্যান রাইটস ওয়াচ সৌদি আরবে পুরুষ অভিভাবকত্ব পরিস্থিতির বর্ণনা দিয়ে বলেছিল যে একজন সৌদি নারীর জীবন "জন্ম থেকে মৃত্যু পর্যন্ত একজন পুরুষের দ্বারা নিয়ন্ত্রিত হয়"।, সৌদি আরবের যেকোনো প্রাপ্তবয়স্ক মহিলাকে তার পুরুষ অভিভাবকের কাছ থেকে স্বাস্থ্যসেবা গ্রহণ করা, চাকরি পাওয়া, ভ্রমণ বা বিয়ে করার মতো কাজের জন্য অনুমোদন নিতে হবে।
এলি গোল্ডিং কর্তৃক রেকর্ডকৃত গানসমূহের তালিকা
ব্রীটিশ গায়িকা এবং সঙ্গীত রচয়িতা এলি গোল্ডিং গেইস্ট ফিচার ও তিনটি স্টুডিও অ্যালবামের জন্য গান রেকর্ড করেছেন। ২০০৯ সালের জুলাইয়ে পলিডোর রেকর্ডসের সাথে চুক্তি স্বাক্ষরের পর, গোল্ডিং তার অভিষেক স্টুডিও অ্যালবাম লাইটস নিয়ে কাজ করেন, যেটি ২০১০ সালের ফেব্রুয়ারিতে মুক্তি পেয়েছিল। অ্যালবামটি থেকে মুক্তি পাওয়া প্রথম একক আন্ডার দ্য শিটস, যেটি গোল্ডিং ও স্টারস্মিথ যৌথভাবে রচনা করেন। অ্যালবাটির প্রাথমিক রেকর্ড প্রযোজক হিসেবে স্টারস্মিথ এটির আরও চারটি গানের সহযোগী রচয়িতা ছিলেন। এছাড়াও গোল্ডিং জনি ল্যাটিমারের সাথে একক স্টেরি আইড ও দ্য রাইটার যৌথভাবে রচনা করেন এবং গোল্ডিং ইউর বিগেস্ট মিসটেক-এর জন্য ফ্রেশার টি. স্মিথকে লেখার কৃতিত্ব দেন৷ ২০১০ সালের নভেম্বরে তিনি লাইটসকে ব্রাইট লাইটস নামে পুনরায় মুক্তি দেন, যাতে বেশকিছু নতুন গান অন্তর্ভুক্ত করা হয়েছিল। তিনি লাইটস'"-এ রিচার্ট স্ট্যানার্ড এবং অ্যাশ হোয়ের সাথে কোলাবোরেট করেন এবং এল্টন জনের ইউর সং গানের কভার সংস্করণ রেকর্ড করেন। এইসময়, গোল্ডিং টিনি টেম্পাহর অভিষেক অ্যালবাম ডিস্ক-ওভেরির জন্য ওয়ান্ডারম্যান'' গানে অতিথি শিল্পী হিসেবে কন্ঠ দিয়েছিলেন।
২০১২ সালের অক্টোবরে গোল্ডিং তার দ্বিতীয় স্টুডিও অ্যালবাম হ্যালসিয়ন মুক্তি দেন৷ পূর্বে কাজ করা লেখকদের সাথে পুনর্মিলনের ঊদ্দেশ্যে গোল্ডিং বেশকিছু লেখক ও রচয়িতার সাথে কোলাবোরেট করেন৷ অ্যালবামটির প্রধান একক এনিথিং কুড হ্যাপেন গোল্ডিং এবং জিম এল্টন যৌথভাবে রচনা করেন। এছাড়াও তারা অ্যালবামটির অন্য ছয়টি গান রচনা করেন। গৌল্ডিং ল্যাটিমারের সাথে ফিগার ৮-এ কোলাবোরেট করেন এবং তিনি ডেড ইন দ্য ওয়াটার-এর এক্সপ্লোশন গানটি জন ফরটিস এবং স্টারস্মিথের সাথে যৌথভাবে রচনা করেন। ক্যালভিন হ্যারিসের তৃতীয় স্টুডিও অ্যালবাম ১৮ মান্থস-এর আই নিড ইউর লাভ-এ গৌল্ডিংকে সংযুক্ত শিল্পী হিসেবে দেখা যায়। হ্যালসিয়ন ২০১৩ সালের আগস্টে হ্যালসিয়ন ডেইস নামে পুনঃপ্রকাশ করা হয়।
খোটান
খোটান মধ্য এশিয়ার একটি উল্লেখযোগ্য শহর। পুর্বতুর্কীস্তানের কুয়েনলুন পর্বতের উত্তর পাদদেশে এবং তারিম বেসিনের তাকলামাকান মরুভূমির দক্ষিণ প্রান্তের মাঝে এর অবস্থান। খ্রিস্টীয় অব্দের প্রথম চার শতকের বা তারও কিছু আগে থেকে এটি একটি সমৃদ্ধ রাজ্যের রাজধানী ছিল। প্রসিদ্ধ রেশমপথের উপর অবস্থিত এই শহরটি প্রাচীন বৌদ্ধ সাম্রাজ্যের অন্তর্ভুক্ত ছিল। স্থানীয় প্রবাদ অনুসারে মৌর্য সম্রাট অশোকের পুত্র কুন্তন (অথবা কুণাল) এখানে রাজ্য প্রতিষ্ঠা করেছিলেন এবং তার নামানুসারেই রাজ্যটি কুন্তন (বর্তমানে খোটান)বা হোটান নামেও পরিচিত ।
ভৌগোলিক অবস্থান
খোটান শহরটির অবস্থান ৩৭°৪' উত্তর অক্ষরেখায় এবং ৮০°২' পূর্ব দ্রাঘিমায়। একদিকে তাকলামাকান মরুভূমি অন্যদিকে কুয়েনলুনের পাদদেশ, এই দুয়ের মাঝের খোটান প্রকৃত অর্থে শুষ্ক, জলহীন। তাই স্বাভাবিক ভাবেই মানুষের বসতি কম। য়ুরুংকাস ও কারাকাশ নামের দুটি নদী খোটানকে জলের যোগান দেয় আর এদের উর্বর পলিমাটির গুণে খোটান ফল ও অন্যান্য দানাশস্য উৎপাদনে প্রসিদ্ধি লাভ করেছে।
বৌদ্ধ সংস্কৃতি
খ্রীষ্টপূর্ব প্রথম শতাব্দীতে খোটানে বৌদ্ধধর্মের প্রসার ঘটে এবং তা একাদশ শতাব্দী পর্যন্ত বিপুল প্রসারের সঙ্গে স্থায়ী ছিলো; যেকারণে খোটানের জনগণের সংখ্যাগরিষ্ঠের ধর্ম বৌদ্ধ । একটি খরোষ্ঠী লিপিতে খোটানের মহারাজ রাজাতিরাজ দেববিজিত সিংহ-এই নামটি পাওয়া যায়। কাঠের ফলক,চামড়া, কাগজ ও রেশমের ভারতীয় অক্ষরে ও ভারতীয় ভাষায় লিখিত লিপিগুলি থেকে বেশ বোঝা যায় যে একসময় এখানে ভারতীয় সংস্কৃতি ও সভ্যতার প্রসার ঘটেছিলো। খোটানে অনেক বড়ো বড়ো বৌদ্ধ মন্দির ও বিহার ছিলো-এদের মধ্যে গোমতী বিহার এককালে বিশেষ খ্যাতি লাভ করেছিলো। চিনদেশীয় পরিব্রাজক ফা-হিয়েন চতুর্থ শতাব্দীর শেষে এবং হিউয়েন সাঙ সপ্তম শতকের মধ্যভাগে এই বিহারের ও খোটানের সমৃদ্ধির বিস্তারিত বর্ণনা দিয়েছেন। এখানে ভারতীয় সভ্যতার পাশাপাশি একশত বিহার (সংঘারাম) ও পাঁচ হাজার বৌদ্ধ ভিক্ষু ছিলো। অনেক ভারতীয় বৌদ্ধ পণ্ডিত ও ভিক্ষু এখানে বাস করতেন। চিনদেশীয় অনেক পণ্ডিত বৌদ্ধ ধর্মশাস্ত্র পাঠের জন্য ভারতে না গিয়ে এখানেই শিক্ষা লাভ করতেন। গোমতী বিহারে রচিত অনেক গ্রন্থ প্রায় বৌদ্ধ ত্রিপিটকের ন্যায় মর্যাদা লাভ করেছিলো।
সামাজিক ও অর্থনৈতিক জীবন
সপ্তম শতাব্দীর চীনা পর্যটক হিউয়েন সাঙের বিবরণী থেকে জানা যায় যে খোটানে চাষযোগ্য জমির পরিমাণ ছিলো অত্যন্ত কম ,কিন্তু সেগুলি ছিলো খুবই উর্বর। এইসব উর্বর জমিতে প্রচুর পরিমাণে খাদ্যশস্য ও ফল উৎপন্ন হতো। তিনি আরও উল্লেখ করেছিলেন যে,  এ স্থান কার্পেট আর রেশম উৎপাদনে সুপরিচিত ছিল। এছাড়াও জেড নামে সাদা কালো সিলিকেট ঘটিত এক ধরনের রূপান্তরিত শিলা দিয়ে খোটানীরা সুদৃশ্য অলংকার তৈরি করতো। এক কথায় বলতে গেলে, খোটানের প্রধান অর্থনৈতিক ভিত্তি ছিলো নদীর জলসেচ দ্বারা উৎপাদিত ফসল এবং উল্লিখিত কুটিরশিল্প। হিউয়েন সাঙ খোটানের মানুষের সংস্কৃতির কথাও উল্লেখ করেছেন। সাহিত্যের প্রতি এদের অনুরাগ যেমন ছিলো তেমনি সংগীত ও নৃত্যকলায় এরা পারদর্শী ছিলো। শহরের মানুষেরা হাল্কা ও সাদা রঙের রেশমের পোশাক পরিধান করতেন। চিনদেশে প্রথম রেশম চাষ শুরু হয়েছিলো একথা যেমন সত্য তেমনি একথাও সমভাবে সত্য যে চিনদেশের বাইরে প্রথম রেশমের প্রচলন হয়েছিলো খোটানে। মতভেদ থাকলেও খোটানে রেশম চাষ বিষয়ে জনশ্রুতি আছে যে, জনৈক চৈনিক রাজকুমারী খোটানী রাজাকে বিয়ের সময়ে তার কবরীর মধ্যে লুকিয়ে রেশম কীট নিয়ে আসেন। সেখান থেকেই খোটানে রেশমের প্রচলন হয় এবং কালক্রমে রেশমশিল্প খোটানের অর্থনীতির অঙ্গীভূত হয়ে পড়ে।
পিয়ের ক্যুরি
থাম্ব|পিয়েরে এবং মেরি স্কোডোস্কা-কুরি, ১৮৯৫ পিয়ের ক্যুরি (Pierre Curie) (১৫ই মে, ১৮৫৯ - ১৯শে এপ্রিল, ১৯‌‌০৬) একজন ফরাসি পদার্থবিজ্ঞানী ছিলেন। তাঁকে আধুনিক পদার্থবিজ্ঞানের প্রতিষ্ঠাতাদের একজন হিসেবে গণ্য করা হয়। ১৯০৩ সালে তিনি তার স্ত্রী মারি ক্যুরি ও ফরাসি পদার্থবিজ্ঞানী অঁরি বেক্যরেলের সাথে যৌথভাবে পদার্থবিজ্ঞানে নোবেল পুরস্কার পান। তেজস্ক্রিয়তা সংক্রান্ত গবেষণায় রেডিয়াম ও পোলোনিয়াম নামক দুইটি মৌলিক পদার্থ আবিষ্কারের স্বীকৃতিস্বরূপ তাঁদেরকে এই সম্মান প্রদান করা হয়।
জীবন
পিয়ের ক্যুরি ১৮৫৯ সালের ১৫ই মে তারিখে ফ্রান্সের প্যারিসে জন্মগ্রহণ করেন। তার বাবার নাম ছিল ওজেন ক্যুরি ও মায়ের নাম ছিল সোফি-ক্লের ক্যুরি। ওজেন ক্যুরি ছিলেন একজন চিকিৎসক; তার কাছ থেকেই পিয়ের প্রাথমিক শিক্ষা লাভ করেন। ছোটবেলাতেই পিয়ের গণিতে, বিশেষ করে স্থানিক জ্যামিতিতে দক্ষতা প্রদর্শন করেন। মাত্র ১৬ বছর বয়সে বিশ্ববিদ্যালয়ে পড়াশোনা শুরু করেন এবং ১৮ বছর বয়সে গণিতে স্নাতক উপাধি লাভ করেন।
১৮৭৮ সালে পিয়ের প্যারিসের সর্বন বিশ্ববিদ্যালয়ে গবেষণাগার সহকারী হিসেবে যোগ দেন। সেখানে তিনি তাপীয় তরঙ্গসমূহের তরঙ্গদৈর্ঘ্যের গণনা সংক্রান্ত গবেষণাকর্ম সম্পাদন করেন। এরপর তিনি তার অগ্রজ জাক ক্যুরির সহায়তায় কেলাসসমূহের উপরে গুরুত্বপূর্ণ গবেষণাকর্ম সম্পাদন করেন। তারা পিয়েৎসোবিদ্যুৎ নামক ধারণাটি আবিষ্কার করেন, যা ছিল যান্ত্রিক চাপের অধীন কেলাসের ভিতরে বৈদ্যুতিক বিভব। এই ক্রিয়াটি পরবর্তীতে বহু ব্যবহারিক যন্ত্রপাতিতে প্রয়োগ করা হয়, যাদের মধ্যে মাইক্রোফোন অন্যতম। এর পরে পিয়ের ক্যুরি কেলাসসমূহের প্রতিসাম্য মূলনীতিটি সূত্রায়িত করেন, যাতে একটি বিশেষ ন্যূনতম অপ্রতিসাম্যের অভাবযুক্ত পরিবেশে একটি বিশেষ ভৌত প্রক্রিয়া সম্পাদন করার অসম্ভাব্যতা নিয়ে আলোচনা করা হয়।
১৮৮২ সালে পিয়ের ক্যুরিকে প্যারিসের শিল্প পদার্থবিজ্ঞান ও রসায়নশাস্ত্র উচ্চশিক্ষা প্রতিষ্ঠানের পরিবীক্ষক নিযুক্ত করা হয়। সেখানে তিনি চুম্বকত্বের উপর গবেষণা করেন, যা বর্তমানে সুপরিচিত। পরীক্ষণের সুবিধার জন্য তিনি একটি সুবেদী পরিমাপ যন্ত্র নির্মাণ করেন, যার নাম ব্যাবর্ত-তুলা (Torsion balance)। এই তুলা বা নিক্তিটি বর্তমানে ক্যুরি তুলা বা ক্যুরি নিক্তি হিসেবে পরিচিত এবং আজও এটি ব্যবহার করা হয়। চুম্বকত্বের গবেষণায় ক্যুরি আবিষ্কার করেন যে চুম্বক পদার্থগুলি একটি নির্দিষ্ট তাপমাত্রায় পৌঁছালে তাদের চৌম্বক ধর্মের পরিবর্তন ঘটে; এই তাপমাত্রাটিকে ক্যুরি বিন্দু নামে ডাকা হয়।
১৮৯৪ সালে পিয়ের ক্যুরি পোলীয় বিজ্ঞানী মারিয়া সালোমেয়া স্ক্লদোভ্‌স্কা নামক একজন গবেষণা সহকারীর সাথে সাক্ষাৎ করেন। তারা এক বছর পরে ১৮৯৫ সালের ২৫শে জুলাই বিবাহবন্ধনে আবদ্ধ হন। মারিয়া নিজের নাম বদলে মারি ক্যুরি নামে পরিচিতি লাভ করেন। ১৮৯৬ সালে ফরাসি বিজ্ঞানী অঁরি বেক্যরেল তেজস্ক্রিয়তা আবিষ্কারের পরে পিয়ের ও মারি ক্যুরি এই বিষয়ে আরও গভীর গবেষণা শুরু করেন। ক্যুরি দম্পতি আবিষ্কার করেন যে বিশুদ্ধ ইউরেনিয়ামের চেয়ে পিচব্লেন্ড নামক ইউরেনিয়াম অক্সাইড সমৃদ্ধ খনিজটির তেজস্ক্রিয়তা বেশি। এই খনিজটির উপরে গবেষণা করে তারা ১৮৯৮ সালে প্রথমে পোলোনিয়াম ও পরবর্তীতে রেডিয়াম নামক দুইটি তেজস্ক্রিয় মৌলিক পদার্থ আবিষ্কার করেন। আকরিক থেকে বিশুদ্ধ মৌলগুলি নিষ্কাশন করতে গিয়ে পিয়ের নতুন এই তেজস্ক্রিয় পদার্থগুলির ভৌত ধর্মের উপরে গবেষণা সম্পাদন করেন, যেমন সেগুলির দীপ্তি ও রাসায়নিক ক্রিয়া। তিনি পরবর্তীতে তিন ধরনের তেজস্ক্রিয় কণার অস্তিত্ব প্রমাণ করেন, যেগুলি বৈদ্যুতিকভাবে ধনাত্মক, ঋণাত্মক ও নিরপেক্ষ প্রকৃতির। পরে ব্রিটিশ পদার্থবিজ্ঞানী আর্নেস্ট রাদারফোর্ড এই কণাগুলিকে আলফা, বিটা ও গামা রশ্মি নামকরণ করেন। পিয়ের ক্যুরি পরবর্তীতে রেডিয়ামের শারীরতাত্ত্বিক ক্রিয়া নিয়েও পর্যবেক্ষণ লিপিবদ্ধ করেন; তার এই কাজ পরবর্তীতে কর্কটরোগ বা ক্যানসারের তেজস্ক্রিয় বিকিরণ চিকিৎসার উদ্ভাবনে ব্যবহৃত হয়েছে।
১৮৯৫ সালে পিয়ের ক্যুরি বিজ্ঞানে ডক্টরেট উপাধি অর্জন করেন। ১৯০০ সালে তিনি সর্বন বিশ্ববিদ্যালয়ের প্রভাষক ও ১৯০৪ সালে অধ্যাপক পদে নিযুক্ত হন ১৯০৩ সালে পদার্থবিজ্ঞানে নোবেল পুরস্কারের পাশাপাশি মারি ক্যুরির সাথে ব্রিটিশ সাম্রাজ্যের রয়্যাল সোসাইটির ডেভি পদক লাভ করেন। ১৯০৫ সালে তাঁকে ফরাসি বিজ্ঞান অ্যাকাডেমির সদস্যপদে নির্বাচিত করা হয়।
১৯০৬ সালে প্যারিসের একটি সড়কে একটি ঘোড়ায় টানা গাড়ির নিচে চাপা পড়ে পিয়ের ক্যুরি তৎক্ষণাৎ মৃত্যুবরণ করেন।
১৯০৮ সালে মৃত্যুর ২ বছর পরে তার রচনাসমগ্র প্রকাশিত হয়।
ডলি শেফালী
ডলি শেফালী (Dolly Shefali) হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালের এশিয়ান গেমসের ব্রোঞ্জ পদক বিজয়ী দলের অংশ হিসেবে ভূমিকা পালন করেছিলেন।
ক্রাউন জুয়েল (২০১৯)
ক্রাউন জুয়েল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৯ সালের ৩১শে অক্টোবর তারিখে সৌদি আরবের রিয়াদের কিং ফাহাদ আন্তর্জাতিক স্টেডিয়ামে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ক্রাউন জুয়েল কালানুক্রমিকের অধীনে প্রচারিত দ্বিতীয় এবং ডাব্লিউডাব্লিউই-এর ১০ বছরের অংশীদারিত্বের অধীনে সৌদি ভিশন ২০৩০ সমর্থন করে চতুর্থ অনুষ্ঠান ছিল।
প্রাক-প্রদর্শনে একটি সহ মূল অনুষ্ঠান মিলিয়ে মোট ৯টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে "দ্য ফিন্ড" ব্রেই ওয়ায়েট ডাব্লিউডাব্লিউই ইউনিভার্সাল চ্যাম্পিয়নশিপের আয়োজিত ফলস কাউন্ট অ্যানিওয়্যার ম্যাচে (যেটি কোন কারণেই থামানো যেত না) সেথ রলিন্সকে হারিয়েছে। অন্যান্য শীর্ষস্থানীয় ম্যাচে, ব্রক লেজনার ডাব্লিউডাব্লিউই চ্যাম্পিয়নশিপ ম্যাচে কেইন ভেলাস্কেজকে, পেশাদার বক্সার টাইসন ফিউরি ব্রোন স্ট্রোম্যানকে কাউন্টআউটের মাধ্যমে এবং নাটালিয়া লেইসি এভান্সকে (এটি সৌদি আরবে অনুষ্ঠিত নারীদের প্রথম পেশাদার কুস্তি ম্যাচ ছিল) সাবমিশনের মাধ্যমে হারিয়েছে।
এই অনুষ্ঠানটি সমালোচকদের কাছ থেকে মিশ্র ইতিবাচক প্রতিক্রিয়া গ্রহণ করেছিল; যদিও ট্যাগ টিম টারময়েল ম্যাচ, মার্কিন যুক্তরাষ্ট্র চ্যাম্পিয়নশিপ ম্যাচ, ৫ জনের দল বিশিষ্ট ট্যাগ টিম ম্যাচ এবং বিশেষত মনসুর এবং সিজারোর মধ্যকার একক ম্যাচটি বেশ প্রশংসিত হয়েছিল, লেসনার বনাম ভেলাস্কেজ এবং ফিউরি বনাম স্ট্রোম্যান সর্বজনীনভাবে বিস্তারিত আলোচিত হয়েছিল, ইউনিভার্সাল চ্যাম্পিয়নশিপ ম্যাচটি সমবর্তিত প্রশংসা পেয়েছিল। নারীদের ম্যাচটি তার বুকিং এবং তাৎপর্যের কারণে গড়পড়তা মানের প্রতিক্রিয়া পেয়েছিল।
ফলাফল
<references group="নোট"/>
গোলাম সরোয়ার লাহোরি
মুফতি গোলাম সরোয়ার লাহোরি (১৮৩৭-১৪ আগস্ট ১৮৯০) (উর্দু: مفتی غلام سرور لاہوری) একজন ইসলামি পণ্ডিত, ইসলামি আইনবিদ, ইতিহাসবিদ, ধর্মতত্ত্ববিদ, গবেষক ও অভিধান প্রণেতা ছিলেন।
রচনাবলী
তিনি প্রায় ২০ টি বই লিখেছেন। ।
১ ইয়েন কয়েন
১ ইয়েন' (一円硬貨) হল জাপানি ইয়েন মুদ্রার ক্ষুদ্রতম একক। ১৮৭০ খ্রিষ্টাব্দে প্রথম ইয়েন কয়েনের নকশা করা হয়। আর বর্তমান নকশাটা ১৯৫৫ খ্রিষ্টাব্দে করা ইয়েনের নকশা।
বর্তমান নকশা
বর্তমান অ্যালুমিনিয়ামের তৈরি এক ইয়েন মুদ্রার সামনে কাঞ্জিতে বৃত্তের মধ্যে প্রকাশ বছরের তারিখসহ ১ লেখা আছে, এবং বিপরীত দিকে জাপানের সুস্থ বৃদ্ধি প্রতীকায়িত উদ্দেশ্যে একটি অল্প বয়স্ক গাছ আছে।
মিলিটারি কলেজ অব সিগন্যালস
ডান|থাম্ব|220x220পিক্সেল| মিলিটারি কলেজ অফ সিগন্যাল মিলিটারি কলেজ অফ সিগন্যালস, এটি এমসিএস নামেও পরিচিত, এটি একটি সহ-শিক্ষামূলক সামরিক বিদ্যালয়, যা পাকিস্তানের পাঞ্জাবের রাওয়ালপিন্ডিতে অবস্থিত। এটি পাকিস্তান, ইসলামাবাদের জাতীয় বিজ্ঞান ও প্রযুক্তি বিশ্ববিদ্যালয়ের একটি সহ প্রতিষ্ঠান। এমসিএস দুটি ইঞ্জিনিয়ারিং বিভাগ নিয়ে গঠিত। কলেজটিতে বৈজ্ঞানিক এবং প্রযুক্তিগত শিক্ষা ও গবেষণার উপর জোর দেয়।
এটি হুমায়ুন রোড (লালকুর্তি) এবং আদিয়ালা রোডের রাওয়ালপিন্ডির প্রাণকেন্দ্রে, সাধারণ সদর দফতর এবং সম্মিলিত সামরিক হাসপাতালের নিকটে অবস্থিত। কলেজটি বেনজির ভুট্টো আন্তর্জাতিক বিমানবন্দর থেকে আনুমানিক ৫ কিলোমিটার এবং রাওয়ালপিন্ডি রেলস্টেশন থেকে ৩ কিলোমিটার দূরে। কলেজ থেকে প্রায় ৫ কিলোমিটার দূরে সদরের প্রাইম শপিং সেন্টার।
ইতিহাস
১৯৭৭ সালে যখন একটি টেলিযোগাযোগ প্রকৌশল ডিগ্রি প্রোগ্রামের জন্য লাহোর প্রকৌশল ও প্রযুক্তি বিশ্ববিদ্যালয়, লাহোরের সাথে অনুমোদিত হয় তখন এ স্কুলটির মর্যাদা কলেজের মর্যাদায় উন্নীত হয়।
কলেজটি ১৯৯১ সালে জাতীয় বিজ্ঞান ও প্রযুক্তি বিশ্ববিদ্যালয়গুলোর একটি উপাদান ক্যাম্পাসে পরিণত হয় এবং তখন থেকে এটি মানসম্মত শিক্ষার কেন্দ্র হিসাবে দারুনভাবে অগ্রসর হয়। বর্তমানে পাঠ্যক্রমটি কেবল স্নাতক স্তরের মধ্যেই সীমাবদ্ধ নয় বরং এমএস এবং পিএইচডি স্তর পর্যন্ত রয়েছে।
ক্যাম্পাস জীবন
কলেজটি সামরিক ঐতিহ্যকে বাঁচিয়ে রেখেছে। সামরিক বিধি প্রয়োগ করা হয় এবং জাতীয় বিজ্ঞান ও প্রযুক্তি বিশ্ববিদ্যালয়, পাকিস্তানের (এনইউএসটি) নীতিও অনুসরণ করা হয়। এটি বিভিন্ন সহ-পাঠ্যক্রমিক ক্রিয়াকলাপে অংশ নেওয়ার সুযোগ সরবরাহ করে। এখানে শিক্ষার্থীদের সমিতি এবং ক্লাব রয়েছে যা বিভিন্ন ক্রিয়াকলাপ পরিচালনা করে। বর্তমানে কলেজটিতে দুটি সমিতি রয়েছে। উভয়ই ২০০১ সালের জুনে প্রতিষ্ঠিত হয়েছিল।
সংস্থাগুলো (ডরমস)
ছেলেদের জন্য দুটি সংস্থা রয়েছে। জিন্নাহ কোম্পানি এবং ইকবাল সংস্থা এবং ফাতেমা কোম্পানি মহিলা শিক্ষার্থীদের জন্য। ছেলেদের জন্য জিকে হোস্টেলে এমসিএস শিক্ষার্থীদের থাকার ব্যবস্থাও রয়েছে।
সংস্থা ও প্রশাসন
সিগন্যাল কলেজ সিগন্যাল অধিদপ্তরের মাধ্যমে সাধারণ সদর দফতর দ্বারা কার্যকরী ও প্রশাসনিকভাবে নিয়ন্ত্রিত হয়। এটির নেতৃত্ব মেজর জেনারেল / ব্রিগেডিয়ার এবং চারটি কার্যকরী গ্রুপে উপ-বিভক্ত।
স্নাতক প্রোগ্রাম
এমসিএস দুটি স্ট্রিমে স্নাতক ডিগ্রি প্রদান করে যথা বৈদ্যুতিন (টেলিযোগযোগ) প্রকৌশল ও সফটওয়্যার ইঞ্জিনিয়ারিং। এই কোর্সগুলোতে স্নাতক স্নাতকের জন্য প্রতি বছর একটি স্ট্যান্ডার্ড নেট (নস্ট প্রবেশিকা পরীক্ষা) নেওয়া হয়। শিক্ষার্থীরা স্যাট বিষয় পরীক্ষার মাধ্যমেও তালিকাভুক্ত হয়। কিছু শিক্ষার্থী আইএসএসবির মাধ্যমে পাকিস্তান সেনাবাহিনীর জেন্টলম্যান ক্যাডেট হিসাবেও নির্বাচিত হয়েছেন। তদুপরি, আর্মি কর্মীদের ওয়ার্ডগুলো পিসির (পেইং ক্যাডেট) এবং এএসসির (অতিরিক্ত নির্বাচিত ক্যাডেট) হিসাবেও নির্বাচিত হয়।
কলেজটি বৈদ্যুতিন (টেলিযোগযোগ) প্রকৌশল, সফটওয়্যার ইঞ্জিনিয়ারিং, তথ্য সুরক্ষা এবং সিস্টেম ইঞ্জিনিয়ারিংয়ে স্নাতকোত্তর ডিগ্রিও সরবরাহ করে। মাস্টার ডিগ্রিগুলোও পিএইচডি করে। শিক্ষার্থীরা জিএটি (স্নাতক মূল্যায়ন পরীক্ষা) পাস করার পরে ভর্তি হয়।
বিভাগ
কলেজটিতে চারটি বিভাগ রয়েছে।
শিক্ষার্থীরা
কলেজে সাতটি বিভিন্ন বিভাগের শিক্ষার্থী রয়েছে।
দক্ষতা
কলেজটির রেক্টর হলেন লেফটেন্যান্ট জেনারেল (অব.) মুহাম্মদ আসগর (ছবিতে)। এমসিএসের প্রায় সত্তর জন অনুষদ সদস্য রয়েছে যারা স্নাতক এবং স্নাতক কোর্স উভয় পাঠদানের জন্য দায়বদ্ধ। ডঃ ইমরান রশীদ বর্তমান বৈদ্যুতিক বিভাগের প্রধান এবং ডক্টর আদনান আহমেদ খান কম্পিউটার বিজ্ঞান বিভাগের প্রধান এবং ডাঃ মুহাম্মদ আশিক মানবিক ও বেসিক বিজ্ঞান বিভাগের প্রধান হিসাবে দায়িত্ব পালন করছেন।
ফিলিপিনো মিরর
ফিলিপিনো মিরর ফিলিপাইনের একটি দৈনিক ট্যাবলয়েড। যা লাওসে ফিলিপাইনের প্রাক্তন রাষ্ট্রদূত এন্তোনিও কাবাংগন চুয়ার এএলসি গ্রুপ অফ কোম্পানির একটি শাখা ফিলিপিনো মিরর মিডিয়া গ্রুপের মালিকানাধীন।
নার্সিসাস
গ্রিকপুরাণ-এর কাহিনী মতে নার্সিসাস বিওশিয়ার থেসপি শহরের এক পুরুষ শিকারী যে নিজ অনুপম সৌন্দর্যের জন্য বিখ্যাত ছিল। সে জলপরী লিরিওপি এবং নদী দেবতা সেফিসাস এর সন্তান। এছাড়াও নোনাস  নার্সিসাসকে চন্দ্র দেবী সেলেনা (selene) এবং তার নশ্বর মানব প্রেমিক এনডিমিয়নের (Endymion ) এর সন্তান হিসেবে উল্লেখ করেন ꫰ স্বীয় সৌন্দর্যে সে এত গর্বিত ছিল যে যারা তার প্রেমে পড়ত তাদেরকে সে প্রত্যাখ্যান করে দিত। নেমেসিস তার এ অহংকার দেখে নার্সিসাসকে একটি পুকুরের দিকে আকৃষ্ট করে। পুকুরে নার্সিসাস নিজের প্রতিবিম্ব দেখতে পেয়ে তার প্রেমে পড়ে যায়। এটি যে কেউ নয়, তার নিজেরই প্রতিচ্ছবি মাত্র, তা সে বুঝতে পারে না। সে হাত বাড়িয়ে প্রতিবিম্বটি ধরতে চাইলে তা পানিতে হারিয়ে যায়। নিজের সৌন্দর্যের মায়া কাটাতে না-পেরে একসময় সে বেঁচে থাকার আগ্রহ হারিয়ে ফেলে। মৃত্যু পর্যন্ত সে প্রতিচ্ছবির দিকে একদৃষ্টিতে তাকিয়ে থাকে। নার্সিসাসের এই স্বভাব থেকে ‘আত্মকেন্দ্রিকতা’ বা ‘আত্মপ্রেম’ বোঝাতে ‘‘নার্সিসিজম’’ শব্দটি চালু হয়েছে।
দৃশ্য শিল্প
নার্সিসাস অনেক শিল্পীর কাছে শিল্পকর্মের প্রিয় একটি বিষয়। এদের মধ্যে আছেন Caravaggio, Poussin, Turner, দালি, জন উইলিয়াম ওয়াটারহাউস, গুইলো কার্পিয়োনি, লুই জঁ ফ্রাঁসোয়া লাগরিনি, এবং জ্যান রুজ।